euthyrox
Dobrý deň, chcela by som sa prosím informovať, dlhodobo užívam euthyrox (posledne mesiace zvýšená dávka na 100 kvôli plánovanému tehotenstvu) aktuálne už tehotná, gynekolog odporúča tehu vitamíny avšak endokrinologička je skeptická kvôli obsahu jódu, viete mi prosím poradit či je to naozaj problém?
Dobrý deň,
ďakujeme za Vašu otázku.
Jód je esenciálny minerál potrebný n tvorbu hormónov štítnej žlazy. Avšak pri hypotyreóze (zníženej funkcii) nemusí byť užívanie jódu prospešné. Napríklad ak je hypotyreóza spôsobená autoimunitných ochoreným nazývaným aj Hashimotova choroba, podávanie jódu  môže zhoršiť zápal a spôsobiť poškodenie štítnej žlazy. V ojedinelých prípadoch môže príliš veľa jódu inhibovať tvorbu hormónov štítnej žlazy. Pri substitučnej terapii hormónov štítnej žlazy (Euthyrox), ktoré napomáhajú normalizovať ich hladiny, je podávanie jódu neopodstatnené. V prípade gravidity, podávanie preparátov s obsahom jódu, má byť pod lekárskym dohľadom, ktorý zváži možné riziká a benefity liečby.
Vhodnou voľbou počas tehotenstva je napríklad užívanie
Kyseliny listovej.
Kyselina listová sa v ľudskom tele premieňa na biologicky dostupnejšie formy, tzv. foláty, medzi ktoré patrí aj L-metylfolát. Folát prispieva k správnej tvorbe krvi, k správnej syntéze aminokyselín a zohráva úlohu v procese delenia buniek.
Prajem pekný zvyšok dňa.
S pozdravom,
PharmDr. Anna Pacalajová